de Lichene esculento Pall. 355 
flatis ramulis laeviorem superficiem ostendunt.  Scutellis haec 
teguntur, absque dubio e ramulorum seu papillarum vertice ex- 
plicato singulis pluribusve emergentibus, concavis, raro orbicu- 
latis, plerisque autem compressis, ovalibus oblongisve, vel sub- 
trigonis aut diverso modo angulatis. Margo accessorius, thalli 
colore, erectus, obtusus, integer; stratum proligerum primo quasi 
velatum canescens; ubi purum prodit, nigri coloris.  Textura 
thalli interna floccosa, candida, strato subcorticali colorato cor- 
ticeque denique subcartilagineo cincta.  Asci strati proligeri an- 
gustissimi, sporulis, ad superficiem nigro infectis, referti. 
In collium montanorum, e marga cumulatorum et lacum 
Araliensem septentrionem versus cingentium convallibus talis 
huius lichenis copia dispersa est, ut pluribus locis ad palmae 
altitudinem terrae superficiem silicum ad instar proiectorum 
obruat. Ex eo autem, quod in collibus etiam hinc inde oc- 
currit, fas est coniicere, hanc speciem in montibus primitus 
natam, ventorum impetu imbribusque inde devolvi et hoc modo 
in vallibus accumulari. *) 
Explicatio figurarum. Tab.LXXPFIII. Fis. B. 
a. Planta sterilis; b. eadem cum scutellis, magnitudine naturali. 
c. Pars plantae scutelligerae, lente aucta. d. Glebula dissecta, 
magnitudine aucta. e. Scutellum ad verticem dissectum et ma- 
gnitudine valde aucta exhibitum, quo lamina discoidea granu- 
losa in ascos efflorescens et massae chlorophyllinae, in ambitu 
collocatae, appareant. 
*) Vidi exempla varietatis y., a Blumio prope Astracan inventa et a Góp- 
pertio, collega suavissimo, cui cl. Treviranus ea olim largitus est, mihi 
tradita. C. G. Nees ab Esenbeck. 
